《即事呈沧洲师 其一》
清代·曹一士

百折孤忠奉至尊，黄杨闰后厄还存。臣心似水甘分谤，天语如雷敢负恩。

直恐汉廷成党祸，重教楚泽有冤魂。三吴父老频遮道，圣世何烦叫九阍。

作者简介：曹一士（1678－1736）字谔廷，号济寰，又号沔浦生，上海人。雍正七年进士，改庶吉士，散馆授编修。十三年，考选云南道监察御史。乾隆元年，迁工科给事中，上疏请慎选各省督抚、请宽比附妖言之狱、禁挟仇诬告，论垦荒二弊，盐政、报销诸弊等。